Előterjesztés Zalakaros Város Képviselőtestületének 2018. április 26-i ülésére

**Tárgy: Közművelődési érdekeltségnövelő pályázat**

Előadó: Novák Ferenc polgármester

Előterjesztést készítette: Tóth Enikő projektmenedzser

Ellenőrizte: Torma László aljegyző

Tárgyalja: Pénzügyi, Városüzemeltetési, Ügyrendi és Humánpolitikai  Bizottság;

Egyeztetés:

Novák Ferenc polgármester

Magyarné Kovács Judit pénzügyi osztályvezető

Pénzügyi fedezetet 200.000 Ft összegben a határozati javaslat alapján az Önkormányzat a 2018 évi költségvetésének általános céltartalékból biztosítja, mely összeget a 7. sz. melléklet B fejlesztési célú céltartalék 11. pontjába csoportosítja át, mint közművelődési érdekeltségnövelő pályázat önrésze költségvetési sor terhére biztosítja.

Magyarné Kovács Judit

pénzügyi osztályvezető

**Az előterjesztés és a határozati javaslat törvényességi szempontból megfelel.**

Zalakaros, 2018. 04. 12.

Szabóné dr. Csányi Mariann

jegyző

Előterjesztés Zalakaros Város Önkormányzati Képviselőtestületének

2018. április 26-i ülésére

**Tárgy: Közművelődési érdekeltségnövelő pályázat**

**Az előterjesztést készítette**: Tóth Enikő projektmenedzser

Előadó: Novák Ferenc polgármester

Tisztelt Képviselőtestület!

Kiírásra került a 2018 évi Közművelődési érdekeltségnövelő pályázat, amelyben közművelődési intézmény vagy közösségi színtér műszaki technikai eszközállományának, berendezési tárgyainak gyarapítására, épületének karbantartására, felújítására van lehetőség. A Zalakarosi Közösségi Ház és Könyvtár részéről az alábbi technikai eszközök beszerzésre van szükség.

|  |  |  |  |  |  |
| --- | --- | --- | --- | --- | --- |
| **Megnevezés** | **egységár (nettó)** | **mennyiség** | **Költség** | | |
| **nettó** | **ÁFA** | **bruttó** |
| Pulpitus | 245 000 | 1 | 245 000 | 66 150 | 311 150 |
| LCD plazma TV | 199 000 | 1 | 199 000 | 53 730 | 252 730 |
| Mikrofon állvány | 20 000 | 6 | 120 000 | 32 400 | 152 400 |
| Aktív hangfal CD/USB lejátszóval | 130 000 | 1 | 130 000 | 35 100 | 165 100 |
| **Összesen** |  |  | **694 000** | **187 380** | **881 380** |

Indoklás: Az Önkormányzat részére szeretnénk egy elegáns minden igényt kielégítő pulpitust (szószéket), mely a megrendezésre kerülő rendezvények egyik legfontosabb kelléke, továbbá az új beruházásokban is lehetne használni (Új Központ, Civilház), a meglévő szószéknek ajánlatos a cseréje.

Nagyobb méretű LCD plazma TV a Civilház leendő új termében kerülne, mely alkalmas lenne az ott foglalkozáson részt vevőknek, továbbá a sportmérkőzéseket kedvelő zalakarosi polgároknak.

A mikrofon állvány és az aktív hangfal CD/USB lejátszóval, a Civilház eszköz állományát gyarapítaná, mely a kisebb megtartandó rendezvények egyszerű hangosításának elengedhetetlen eszközei.

A pályázathoz minimum 10 % önrész szükséges, de tapasztalat, hogy a biztosított önerő összegével közel egyező támogatást ítélnek meg. Ezért javasoljuk magasabb mértékű önerő biztosítását.

**Források**

|  |  |  |
| --- | --- | --- |
|  | **Ft-ban** | **%-ban** |
| Támogatás | 681 380 | 77 |
| Önerő | 200 000 | 23 |
| **Összesen** | **881 380** | **100** |

Kérjük Képviselőtestületet, a fenti tartalmú pályázat benyújtásához hozzájárulni szíveskedjen.

**Határozati javaslat:**

1./ Zalakaros Város Képviselőtestülete határozatban rögzíti, hogy pályázatot nyújt be a Közművelődési érdekeltségnövelő pályázati kiírásra. A pályázat tárgya a Zalakarosi Közösségi Ház és Könyvtár műszaki technikai eszközállományának gyarapítása. Felhatalmazza a Polgármestert a pályázat benyújtásával kapcsolatos intézkedések megtételére.

2./ Zalakaros Város Képviselőtestülete a Közművelődési érdekeltségnövelő pályázathoz pénzügyi fedezetet 200.000 Ft összegben a határozati javaslat alapján a 2018 évi költségvetésének általános céltartalékból biztosítja, mely összeget a 7. sz. melléklet B fejlesztési célú céltartalék 11. pontjába csoportosítja át, és mint közművelődési érdekeltségnövelő pályázat önrésze költségvetési sor terhére biztosítja.

Felelős: Novák Ferenc polgármester

Operatív felelős: Sinkovics Norbert Zalakarosi Közösségi Ház és Könyvtár intézményvezető

Zalakaros, 2018. 04. 12.

Novák Ferenc

polgármester

**Gazdasági, Városfejlesztési és Turisztikai Bizottság és Pénzügyi, Városüzemeltetési, Ügyrendi és Humánpolitikai Bizottság határozata:**

A bizottság javasolja a képviselőtestület számára az előterjesztés szerinti határozati javaslat elfogadását azzal a kiegészítéssel, hogy a céltartalék felhasználásához képviselőtestületi döntés szükséges.